open-index/open-wikipedia-markdown huggingface dataset:
Констанца (округ)

**Констанца** () е округ во Романија, сместен во југоисточниот дел на земјата. Главен град на округот е градот Констанца, а значајни се и градовите Менџидија, Мангалија и Наводари.

Округот Констанца е најважниот приморски округ во Романија. Градот Констанца е единственото големо пристаниште во земјата, а во округот се наоѓаат сите познати летувалишта на Црното Море во земјата, како Мангалија, Мамаја, Ефорие и Тузла.

## Географија
### Местоположба
мини|десно|200п|Поглед на градот Констанца и Црното Море
Округот Клуж е приморски округ во Романија, а воедно и граничен кон Бугарија. Окружен е:
* на север со: Тулча;
* на југозапад со: Калараш;
* на запад со: Јаломица;
* на северозапад со: Браила.

### Релјеф
Округот се наоѓа во историската област Добруџа. Сместен е меѓу течението на реката Дунав, која го одвојува од областа Влашка и Црното Море. Во средишниот дел на округот ископан е каналот Чернавода-Негру Вода. Северниот дел на округот е рамничарски, а јужниот ридест.

## Демографија
Округот спаѓа во групата на окрузи во Романија во кои живее претежно романско население. Според пописот во Романија во 2002 година, Романците сочинуваат 91% од населението во округот, а од останатите најбројни се Турците кои сочинуваат 3,4% од вкупното население, Татарите 3,2% и Ромите 1%. Останатите 1,4% се припадници на некоја друга етничка заедница.

## Надворешни врски

* Официјално мрежно место 


Категорија:Окрузи во Романија
Категорија:Држави и територии настанати во 1940 година
Категорија:Држави и територии настанати во 1968 година
Категорија:Држави и територии распаднати во 1950 година
Категорија:Држави и територии распаднати во 1938 година
Девриони

**Деврионите** биле пајонско племе што ги населувало областите западно од Лаијаите и Агријаните,
можеби областите околу Дојран, Прасијадското Езеро и Дисорон, но и околу Струмица, Штип и злетовско-кратовските рудници. Ковеле пари на кои, покрај племенската припадност, запишани се и легенди за кои се претпоставува дека се имињата на нивните владетели од VI в. пр.н.е. Постоела племенска традиција на крунисување на нивните владетели на реката Астибо.

## Наводи

## Поврзано
* Пајонија
* Пајонци
* Историја на Македонија

Категорија:Пајонски племиња
Девриоп

[мини|280px|Карта на [Македонско Кралство|Македонското Кралство (околу 334-323 г.пр.н.е.) со прикажан Девриоп и други области.]]
**Девриоп** била античка област во Горна Македонија, покрај реката Еригон, дел од Пајонија, со градовите Стибера, Алкомена, можеби и градот Девриоп и др. Во римско време, по 167 п.н.е., со поделбата на Македонија на четири мериди, Девриоп влегува во IV. мерида. Епиграфските натписи од село Чепигово и Бела Црква, југозападно од Прилеп, ја локализираат оваа област на северозападната граница што ѝ припаѓала на Пелагонија.

## Наводи

Категорија:Области во Античка Македонија
Категорија: Географија на Пајонија
Матје Фламини

**Матје Фламини** (роден на ) — француски фудбалер кој игра на позиција среден ред и во моментот игра во екипата на ФК Кристал Палас. Во текот на кариерата, тој настапуваше за францускиот Олимпик Марсеј, италијанскиот Милан, какок и премиерлигашите Арсенал и Кристал Палас. На репрезентативно ниво, тој има настапено само трипати за француската фудбалска репрезентација.

## Наводи

## Надворешни врски

*Mathieu Flamini profile  Arsenal.com
*
*
*

Категорија:Живи луѓе
Категорија:Фудбалери на ФК Олимпик Марсеј
Категорија:Фудбалери на ФК Арсенал
Категорија:Фудбалери на Милан
Категорија:Фудбалери на ФК Кристал Палас
Категорија:Француски фудбалери
Категорија:Фудбалери од Премиер Лига
Рендал Манро

**Рендал Патрик Манро** () е програмер познат по неговиот семрежен стрип *[[xkcd]]*. Тој и неговиот семрежен стрип уживаат култен статус меѓу љубителите на такви стрипови. Тој е еден од малкуте автори на семрежни стрипови кои живеат од тоа.

## Животопис
Манро бил љубител на стрипови уште од мала возраст, почнувајќи со *[[Калвин и Хобс]]*. Матурирал во средното училиште за математика и наука во Клоувер Хил, а дипломирал физика на универзитетот Кристофер Њупорт во 2006. Манро бил соработник на НАСА пред и по дипломирањето. Во јануари 2006, неговиот договор со НАСА истекол и тогаш почнал да работи само на неговиот семрежен стрип, *xkcd*. Сега се издржува себеси со продавање на разна роба поврзана со *xkcd*. Семрежнот стрип набргу станал многу популарен, достигнувајќи дури 70 милиони гледања на месец до октомври 2007.

Манро држел говори на места како Googleplex, штабот на Google во Маунтин Вју, Калифорнија.

Во декември 2006, Манро во знак на протест им напишал чек на *[[Verizon Communications|Verizon]]* кој содржел сложен математички израз за да искаже $0,002.

Манро живее во Сомерсвил, Масачусетс и има двајца браќа: Даг и Рики.

## Стрипот

[thumb|right|350px|"[http://xkcd.com/285/ Википедијански протестирач]", со дополнителен текст „СТАВЕТЕ ДЕЛУМНА ЗАШТИТА НА УСТАВОТ“ (''SEMI-PROTECT THE CONSTITUTION'')](https://mk.wikipedia.org/wiki/%D0%9F%D0%BE%D0%B4%D0%B0%D1%82%D0%BE%D1%82%D0%B5%D0%BA%D0%B0:Webcomic_xkcd_-_Wikipedian_protester.png)
*xkcd* е семрежен стрип со теми од програмирање, математика, наука, јазик и романтика.

## Поврзано
* xkcd

## Наводи

## Надворешни врски

* xkcd – страница на стрипот со врски до неговата продавница, форуми и благ (блог)
* xkcd-es  – шпанска верзија на стрипот

Категорија:Живи луѓе
Категорија:Американски автори на стрипови
Категорија:Американски автори на семрежни стрипови
Категорија:Луѓе од Пенсилванија
Категорија:Луѓе од Вирџинија
Битка кај Отонети

**Битката кај Отонети** се одвила на 27 септември 1446 година помеѓу албанската армија на чело со Скендербег од една страна, и Османлиското Царство од друга страна на чело со Мустафа Паша. Битката се одвила во близина на Отонети, во Дебарската област. Во оваа битка Османлиите повторно доживеале огромен пораз.

## Заднина

Набргу откако Скендербег успеал да ги соедини сите кнежевства во денешна Албанија во 1443 година, Османлиското Царство веднаш ја испратила своја војска за да го задуши Востанието на Скендербег. Османлиите доживеале пораз во Битката кај Торвиол и Мокра. По овие две големи победи на Скендербег, тој воспоставил дипломатски односи со европските сили, пред сè со Арагон и папата. Мурат II покренал нови воени походи против востаниците на Балканскиот Полуостров.

## Битка

Султанот Мурат се подготвувал за голема војна против Јанош Хуњади, кој бил регент во Кралство Унгарија. Во меѓувреме тој наредил околу 15.000 војници да се испратат во Албанија. Планот на Турците бил да не се дојде до директна битка или војна, туку најпрвин да се ограби месното население и да се спроведе определен терор врз истото. Армијата на Мустафа била поделена во два лагери. Првиот се упатил кон Отонети, додека пак другиот ја чувал својата позиција. Кога Скендербег научил дека османлиската армија е поделена, тој со околу 5.000 војска го нападнал Отонети.

Во битката, околу 5.000 османлиски војници биле убиени, а околу 300 заробени. Целиот камп којшто бил создаден од Османлиите паднал под контрола на Скендербег. По ова, султанот му наредил на Мустафа Паша да се повлече кон границата и да се погрижи албанските војници да не преминат кон Македонија.

Категорија:Скендербег
Категорија:Судири во 15 век
Категорија:Албанија во 15 век
Мокра
Мокра
Категорија:Европа во 1446 година
Битка кај Торвиол

**Битката кај Торвиол**, исто така позната и како **Битката кај Виликарди** или **Битката кај Дебар**, се одвила на 29 јуни 1444 година помеѓу албанската армија на чело со Скендербег од една страна, и Османлиското Царство од друга страна на чело со Али Паша. Овој бунт е еден од првите поголеми во кој Скендербег ги започнал против Османлиите.

## Позадина и битка

По Битката кај Ниш во ноември 1443 година, Скендербег ја напуштил османлиската војска со околу 300 други албански војници и се вратил во Албанија. Тој по ова успеал да создаде сојуз од тогашните албански кнежевства, основајќи ја т.н. Лешка лига. Веќе во пролетта 1444 година, станало јасно дека албанските земји ќе бидат нападнети од Османлиите. Поради тоа, Скендербег започнал со подготовка на војната.

По само неколку месеци, Скендербег успеал да регрутира огромна војска, составена од околу 8.000 коњаници и 7.000 пешадија. Битката се одвила во близина на денешната граница помеѓу Албанија и Република Македонија, кај градот Дебар. Во крајна сметка, Албанците им нанеле голем пораз на Османлиското Царство, убивајќи околу 8.000 војници, а според некои извори овие бројки се движиле и до 22.000 војници.

## Наводи

Категорија:Скендербег
Категорија:Битки на Отоманското Царство
Категорија:Отоманска Албанија
Категорија:Битки на Албанија
Категорија:Судири во 15 век
Категорија:Албанија во 15 век
Категорија:Европа во 1444 година
Битка кај Мокра (1445)

**Битката кај Мокра ** се одвила на 10 октомври 1445 година помеѓу албанската армија на чело со Скендербег од една страна, и Османлиското Царство од друга страна на чело со Фируз Паша. Битката се одвила на Јакупица. Во оваа битка Османлиите по вторпат доживеале огромен пораз.

По победата на Мурат II во Битката кај Варна, султанот испратил јасни пораки до Скендербег околу неговата моќ. По ова, како и по Битката кај Торвиол, Скендербег ја примил христијанската вера односно “вистинската вера на Исуса Христа, сметајќи дека бил избран од самиот него“. По испратеното писмо, Скендербег наредил неговата војска да се подготви за војна. Кога султанот ја примил пораката, тој му наредил на Фируз Паша со околу 9.000 војници да го нападне Скендербег. Nеговата главна цел била да не му овозможи на Скендербег да навлезе во Македонија. Албанската војска Османлиите ги чекала во близина на Призрен. На албанската страна останале 3.500 војници и околу 2.000 коњаници и пешадија, а остатокот биле вратени во Албанија. Голем број на армија се настанила и во шумата. Кога Османлиите наближувале, тие биле нападнати од албанската пешадија. Тоа било изненадување за Османлиите. Тие доживеале голем пораз, а во битката починал и Фируз Паша.

Победата над Османлиите била широко и добронамерно прифатена во Европа. Папа Евгениј IV го пофалил скендербег за одбрана на христијанството. Алфонсо V од Арагон исто така испратил пофалби. По ова, Алфонсо и Скенјдербег станале блиски сојузници.

## Наводи

Категорија:Скендербег
Категорија:Судири во 15 век
Категорија:Албанија во 15 век
Мокра
Мокра
Категорија:Отоманска Македонија
Категорија:Европа во 1445 година
Албанско-венецијански војни (1447–1448)

**Албанско-венецијанските војни** (1447-1448) претставуваат серија од воени походи на Венецијанската Република и Османлиското Царство против Албанците на чело со Скендербег. Спорот се јавил околу опсадата на Дукаѓин од страна на Албанците. По ова, Венеција испратила дел од својата војска, а во исто време и Османлиите испратиле војска во Албанија. Во војната, и двете страни биле поразени од страна на Скендербег. По војната, со Венеција бил потпишан договор, но војната со Османлиите продолжиле.

Категорија:Скендербег
Drin
Категорија:Војни на Венецијанската Република
Категорија:Војни на Отоманското Царство
Категорија:Војни на Албанија
Категорија:15 век во Европа
Категорија:Судири во 15 век
Категорија:Албанија во средниот век
Категорија:Европа во 1447 година
Категорија:Европа во 1448 година
Елимеја

[мини|десно|350px|Карта на [Македонско Кралство|Македонското Кралство со Елимеја во југозападниот дел на кралството.]]
**Елимеја** — област во Горна Македонија, околу средниот тек на реката Бистрица. На север се граничила со Орестида, Еордеја и Ботиаја, а на исток со Пиерија. Во времето на Филип II Македонски влегува во состав на Кралството Македонија. Во областа се наоѓаат (според Стефан Византиски) градовите: Аијана, Каисареја (која подоцна ќе ја обнови Јустинијан I) и Елимеја.

## Наводи

Категорија:Горна Македонија
Категорија:Области во Античка Македонија
Ематија

**Ематија** — древна област на пиериското крајбрежје, која се поврзува со старото име на Македонија. Кај византиските хроничари Ематија е постарото име за градот Тесалоника (Солун) или за областа од Халијакмон (Бистрица) до Аксиј (Вардар).

По областа е именуван и административниот округ Иматија, согласно грчката политика на присвојување на древната историја на Македонија.

## Наводи

Категорија: Долна Македонија
Категорија:Области во Античка Македонија
Категорија:Иматија
Битка кај Ороник (1448)

**Првата битка кај Ороник** се одвила за време на Албанско-венецијанските војни од 1447-1448 година, кога Венецијанската Република стапила во сојуз со Османлиското Царство против Лешката лига. Албанските сили ја поразиле османлиската армија која бил предводена од страна на Мустафа Паша. По два месеци бил склучен договор помеѓу Венеција и Албанија.

И покрај тоа што османлиската армија била многу побројна, броела околу 15,000 војници, сепак силите на Скендербег успеале да им нанесат пораз на муслиманите. Во битката биле убиени околу 3.000 војници, вклучувајќи и дванаесет високи функционери. По битката бил склучен договор. Мустафа Паша во битката бил заробен, за да подоцна неговата слобода биде откупена со 25.000 дукати.

## Наводи

Категорија:Скендербег
Категорија:Војни на Отоманското Царство
Категорија:Војни на Албанија
Категорија:Судири во 15 век
Категорија:Албанија во 15 век
Категорија:Европа во 1448 година
Јаков (печатар)

**Јаков** (**Камена Река**, ден.  Село Моштица XVI век) — првиот македонски печатар. Потекнувал од свештеничко семејство.

Во обновената печатница на Божидар Вуковиќ во Венеција отпечатил часослов на црковнословенски јазик во 1566 година, украсен со илустрации, знаменца и вињети. Еден добро зачуван примерок има и НУБ „Климент Охридски“ во Скопје.

## Животопис

мини|лево|Илустрација на Св.Никола - ''Часослов'' (страна 65)

Јаков од Камена Река, денешна Македонска Каменица е прв засега познат македонски печатар од XVI што излегол од Македонија и ja развил својата печатарска дејност во Венеција каде работел во печатницата на Божидар Вуковиќ. Роден во свештеничка фамилија во Камена Река работел како писател на црковно-словенски книги, наследство кое го стекнал од неговата фамилија.

За неговото потекло дава опис во неговата прва печатена книга *Часослов*:

: *По род и татковина бев од полите на големата Осоговска Планина, близу до Коласискиот град, од местото викано Камена Река... Излегов од Македонија, татковината моја, и влегов во западните земји.*

Неговото најпознато дело „*[[Часослов]]*“, од кое повеќето информации за неговиот живот се извадени, го издал и испечатил на црковно-словенски јазик во Венеција во 1566 година. Делото е исполнето со илустрации и вињети на христијански светци. Во 1569 заедно со Јеролим Загуровиќ од Котор ја пишува и испечатува неговата втора книга „*[[Псалтир|Псалтир со последование]]"* и се продава во првата македонска книжевна продавница „Кара Трифун“ во Скопје. Книгата е користена како букварче за оние учејки го црковно-словенското писмо. Неговата дата на раѓање или на смрт сепак досега не е откриена.

## Наводи

Категорија:Македонски публицисти
Категорија:Луѓе од Македонска Каменица
Категорија:Родени во 16 век
Мадрид Мастерс 2010 – мажи поединечно

Роџер Федерер беше бранител на титулата, но изгубо против Рафаел Надал во финалето 4–6, 6–7(5).

## Носители

Најдобрите осум носители добија директен пласман во втората рунда.

#  Роџер Федерер *(Финале)
#  *'Рафаел Надал (Шампион)*'
#  [[Енди Мареј]]* (Четвртфинале)
#  Робин Содерлинг* (Втора Рунда)
#  [[Енди Родик]]* (се откажа поради стомачен вирус) 
#  Фернандо Вердаско* (Трета Рунда)
#  [[Жо-Вилфред Цонга]] *(Втора Рунда, се предаде поради проблеми со грбот)
#  Марин Чилич *(Трета Рунда)

<ol start="9">
<li> [[Давид Ферер]] *(Полуфинале)
 Микаил Јужни *(Втора Рунда)
<li> [[Томаш Бедрух]] *(се откажа поради повреда на десниот колк)
 Гаел Монфилс *(Четвртфинале)
<li> [[Џон Инсер]] *(Трета Рунда)
 Сем Кјури *(Прва Рунда)
<li> [[Станислас Вавринка]] *(Трета Рунда)
 Томаз Белучи ''(Втора Рунда)


## Жрепка
### Легенда за жрепка

### Финале

### Горна половина
#### Секција 1

#### Секција 2

### Долна половина
#### Секција 3

#### Секција 4

## Надворешни врски

* Главна жрепка
* Квалификацион жрепка

Категорија:2010 АТП Светски Тур
Категорија:Мадрид Мастерс
Мадрид Мастерс 2010

**2010 Мадрид Мастерс** (познат и како *Мутуа Мадрилења Мадрид Опен* () поради спонзорски причини) беше изигран на отворено на земјена подолга во Парк Мензанарес во Мадрид, Шпанија од 7 мај – 16 мај. Ова е 9-то издание од овој настан во АТП и 2-ро во ВТА. Овој турнир е класифициран во АТП Мастерс 1000 турнирите во 2010 АТП Светски Тур и во ВТА Премиер турнирите во 2010 ВТА Тур.

## АТП Учесници
### Носители

* Рангинзите се според мај 3, 2010.

### Други учесници

Следниве играчи добија вајлд карти во главната жрепка:
*  Марсел Грањолерс
*  Карлос Моја
*  Пере Риба
*  Давид Налбандијан

Следниве играчи добија учество во квалификационата жрепка: 
*  Кевин Андерсон
*  Хуан Игнасио Чела
*  Олександр долгопогов Џр.
*  Даниел Химено-Травер
*  Сантјаго Гиралдо
*  Даниел Муњос-Де Ла Нава
*  Кристофе Рохус

Следниве играчи добија место на сружни губитници:
*  Мајкл Расел
*  Мерди Фиш
*  Оскар Ернандес

### Откажувања
Следниве поважни играчи се откажаа од настанот:
*  Новак Џоковиќ (алергии)
*  Енди Родик (стомачен вирус)
*  Хуан Мартин Дел Потро (десен зглоб)
*  Николај Давиденко (скршен зглоб)
*  Фернандо Гонсалес (повреда на колено)
*  Иван Љубичич (напор на лева страна)
*  Томаш Бедрух (повреда на десниот колк)
*  Хуан Карлос Фереро (повреда на колено)
*  Томи Хас (операција на десен зглоб)
*  Томи Робредо (повреда на грбот)
*  Жил Симон (десно колено)
*  Радек Штепанек (замор)
*  Давид Налбандијан (повреда на нога)

## Шампиони

### Мажи сингл

 **[[Рафаел Надал]]** го победи  Роџер Федерер, 6–4, 7–6(5)

### Жени сингл

 **[[Араване Резаи]]** ја победи  Венус Вилијамс, 6–2, 7–5

### Мажи дабл

 **[[Боб Брајан]]**  /  **[[Мајк Брајан]]** ги победија  Даниел Нестор /  Ненад Зимојниќ, 6–3, 6–4

### Жени дабл

 **[[Серена Вилијамс]]** /  **[[Венус Вилијамс]]** ги победија  Гизела Дулко /  Флавија Пенета, 6–2, 7–5

## Наводи

## Надворешни врски
* 

Категорија:2010 АТП Светски Тур
Категорија:Мадрид Мастерс
Категорија:АТП турнири
Јован Дебарски

**Јован Дебарски** — охридски патријарх (последниот во времето на Самуиловото Царство), архиепископ и книжевен деец. Управувал во периодот од 1018 до 1037 година. Потекнувал од Дебарско. Претпоставувано дека бил еден од иницијаторите за изградба на Бигорскиот манастир во 1020 година. По негово барање византиски дела се преведувале на старословенски јазик, како, на пр., Житијата за св. Антониј Велики и за св. Панкратиј Тавроменински.

## Наводи

## Надворешни врски
* Јован Дебранин како Архиепископ Охридски и прв ктитор на Свештената Бигорска Обител

Категорија:Луѓе од Дебарско
Категорија:Охридски архиепископи
Категорија:Починати во 1037 година
Петар Карев

**Петар или Петруш Карев** (,  – , ) — македонски револуционер, социјалист и брат на Никола Карев и Ѓорѓи Карев. 

Учествувал на Првата социјалистичка конференција во Македонија, одржана во близина на Крушево во јуни 1900 година. Станал член на Крушевскиот окружен комитет на МРО во 1904 година. Бил во отомански затвор во 1910 година. Во текот на 1945 година бил осуден и животот го завршил во затворот во Идризово. Според друг извор, Петар Карев починал во 1968 година.

## Наводи

Категорија:Луѓе од Крушево
Категорија:Македонски револуционери
Квањама

**Квањама** или **Ошиквањама** (*Kwanyama*, *Oshikwanyama*) е државен јазик на Ангола и Намибија. Ова е стандардизиран дијалект на јазикот Ошивамбо и заеморазбирлив со Ндонга, другиот дијалект на Ошивамбо со стандарден правопис.

Во 1974 г. Јужноафриканското библиско друштво издало квањамска верзија на Библијата под наслов „Омбибели“ (*Ombibeli*).

## Наводи
* 
* 
* 


## Надворешни врски
* Основна граматика на Квањама  
* Јазична карта на Намибија 
* Граматика и вокабулар 

Категорија:Банту-јазици
Категорија:Јазици во Ангола
Категорија:Јазици во Намибија
Мерида (Венецуела)

thumb|200px|Мерида

**Сантјаго де лос Кабалерос де Мерида** (шпански: *Santiago de los Caballeros de Mérida*) е најголемиот и главен град на сојузната државата Мерида во јужноамериканската држава Венецуела . Населението на Мерида изнесува околу 204.879 жители (2001), а заедно со предградијата бројката изнесува 350.000 лица. Вкупна површина на Мерида е 25 км ² . Градот се наоѓа на 1.630 метри надморска височина и е основан во 1558 година.

## Историја

Мерида е основана на 9 октомври 1558 година од страна на Хуан Родригес Суарес за време на рударската експедиција. Суарес решава да ја нарече населбата по името на својот роден град Мерида во Шпанија . Во ноември 1559 година Суарес е принуден да ја префрли населбата во регионот на денешната населба Зумба, поради постојани судири со локалното староседелско население.

Во 1560 година властите на вицекралство Нова Гранада го испраќаат Хуан де Малдонадо да го уапси Хуан Родригес Суарес, бидејќи тој не добил дозвола да основа населба. Хуан де Mалдонадо има за задача и да ја регулира новата населба. Така на 24 јуни истата година тој ја преместува населбата на сегашното место и го преименува во *Сантјаго де Лос Кабалерос*. До 1607 година градот е под надлежност на департманот Тунха , по што тој станува дел од Санта Фе .
Во 1622 година Мерида станува резиденција на гувернерот на Мерида. Градот и гувернаторството се дел од Нова Гранада до 1777 година, кога сите стануваат дел од Капитенството Венецуела. Подоцна во градот била издигната епископска катедра, поради што е изградена и богословија, која во 1811 година прераснува во Андски универзитет.

## Клима

## Наводи

## Надворешни врски
* Merida.gob.ve   

Категорија:Градови во Венецуела
Категорија:Населени места основани во 1558 година
Благој Кирков

**Благој Ангелов Кирков** (,  — Горно Оризари, Велешко, ) — македонски борец, учесник во НОБ.

## Животопис
Кирков е роден во Велес на 23 март 1923 година. Уште како гимназијалец, тој бил организатор на младинското движење во Велешката гимназија, а од септември 1942 година се вклучил борец на Велешкиот НОПО „Димитар Влахов“. Од 1938 година активно се вклучил и станал член на СКОЈ, а подоцна во 1941 година и дел од неговото гимназијално раководство. Во 1942 година бил во местниот комитет на СКОЈ за Велес. Тој бил еден од организаторите на штрајкот во Гимназијата во март 1942 година. Бил убиен во судир со бугарската полиција на 23 март 1943 година во велекото село Горно Оризари. Во негов спомен едно велешко основно училиште го носо неговото име (ОУ „Благој Кирков“ — Велес).

## Наводи

Категорија:Луѓе од Велес
Категорија:Починати во Горно Оризари (Велешко)
Категорија:Учесници во НОБ
Ферија дел Сол (Мерида)

**Ферија дел Сол** (шпански : *Feria del Sol*, во превод *Саем на Сонцето*) или исто така познат како **карневал Taуринo де Америка** (во *превод карневал на борба со бикови во Америка*) е меѓународен културен настан, кој се одржува секој февруари во градот Мерида, Венецуела. Во рамките на фестивалот се одржуваат натпревари во борба со бикови, културни и зоолошки изложби, концерти, паради, спортски настани и избор на мис, која пак се стекнува со титулата „Кралица на сонцето“ (*La Reina Del Sol*).

thumb|200px|''Сирко монументал'', место каде се одржува натпреварот "Кралица на сонцето"

## Историја
thumb|200px|Местото каде се одржуваат борбите со бикови.

Идејата за одржување на фестивалот се јавува откако група љубители одлучуваат да изградат терен за борба со бикови. Таквите бобри со бикови уживаат голема популарност и во други венецуелскиот градови. Првично е решено празникот да се одржува на *Денот на зачнувањето на Дева Марија*, кој се прославува на 9 и 10 декември . Поради дождот во декември е решено празникот да се одржи на денот кога се одржува карневалот познат како "Ферија дел Сол". Ова се случува во 1969 година и празникот трае три дена, односно на 15, 16 и 17 февруари и станал еден од најважните фестивали на борба со бикови во Венецуела и во светот.
thumb|200px|„Кралица на сонцето“ (''La Reina Del Sol'') 2009
## Наводи

* Guide EDT/Lonely Planet, *Venezuela*, EDT srl, 2007, ISBN 88-6040-157-7 
* Susan Brushaber, Arnold Greenberg, *Venezuela Alive*, (Alive Guides Series, Hunter Travel Guides), Hunter Publishing, Inc, 1998 ISBN 1-55650-800-X

## Надворешни врски

* Страница на карневалот "Ферија дел Сол"   

Категорија:Венецуелска култура
Опсада на Белград (1455)

**Опсадата на Белград** претставува дел од Османлиско-албанските војни која започнала во јули 1455 година во градот Белград (Белград), денешна Албанија.

## Наводи

Категорија:Скендербег
Категорија:Судири во 15 век
Категорија:Албанија во 15 век
Категорија:Битки на Отоманското Царство
Категорија:Опсади на Отоманското Царство
Категорија:Битки на Албанија
Категорија:Европа во 1455 година
Опсада на Кроја (1450)

**Првата опсада на Кроја** се случила во текот на 1450 година кога Османлиската војска која броела околу 100.000 војници го опседнала градот Кроја во Албанија. Опсадата на Османлиското Царство била неуспешна. Во битката биле убиени околу 20.000 османлиски војници. По неуспешниот обид, султанот Мурат II наредил повлекување, заедно со неговиот син, идниот султан Мехмед II, во  неговата престолнина Едрене. Набргу потоа, султанот Мурат починал.

## Позадина и опсада

По неколкуте неуспешни инвазии на Османлиите во Албанија, Мурат II со околу 80.000 војска ја опседнал тврдината Светиград на 14 мај 1449 година. Светиград претставувал важна стратешка точка за двете страни, со оглед на тоа што бил во непосредна близина на границата со Македонија. На 31 јули 1449 година, градот бил заземан. Губењето на Светиград значело голема загуба за Скендербег. Во следните години, на султанот Мурат му преостанало да ги заземе уште Белград и Кроја.

Опсаата на Кроја започнала на 14 мај 1450 година, и истата траела до 23 ноември 1450 година. Неуспешната опсада на Османлиите ги чинела околу 20.000 мртви војници наспроти само околу 1.000 Албанци. Според Марин Берлети, самиот султан починал од болест по видената слика во Кроја. Сепак, познато е дека тој починал во Едрене во 1451 година. Се смета дека Мурат бил приморен да ја повлече опсадата поради доаѓањето на зимата. Сепак, најверојатно се повлекол поради големите загуби кои биле предизвикани од страна на албанските герилски сили.

По битката, Скендербег успеал да ја обнови Кроја и да територијално да се прошири.

## Наводи

Категорија:Скендербег
Категорија:Судири во 15 век
Категорија:Албанија во 15 век
Категорија:Битки на Отоманското Царство
Категорија:Опсади на Отоманското Царство
Категорија:Битки на Албанија
Категорија:Европа во 1450 година
Полошка битка

**Полошка битка** — битка во склоп на Османлиско-албанските војни која се одиграла на 22 април 1453 година. Со поддршка од арагонскиот крал Алфонсо V, албанскиот водач Скендербег правел напори како да го врати Светиград, кој бил изгубен во 1449 година. за таа цел, Скендербег организирал поход против Османлиите во соседна Македонија. Така, силите на Скендербег се префрлиле преку границата во Полог, каде биле пресретнети од страна на Османлиите, на чело со Ибрахим-паша. Скендербег успеал да му нанесе пораз на Ибрахим-паша. Во битката бил убиен и самиот водач на Османлиите.

Во битката биле убиени околу 3.000 Турци. Армијата на скендербег продолжила со грабеж врз населението пред да се врати во Дебар.Истата година од страна на Османлиите бил заземен градот Цариград со кое се ставило крај на Византија.

## Наводи

Категорија:Скендербег
Категорија:Судири во 15 век
Категорија:Албанија во 15 век
Категорија:Битки на Отоманското Царство
Категорија:Битки на Албанија
Категорија:Македонија во средниот век
Категорија:Европа во 1453 година
Михајло Константиновиќ

**Михајло Константиновиќ** (, крајот на XVIII век - ,
втората половина на XIX век) бил познат македонски иконописец. Бил соработник на зографот Јања Молер, кој работел нарачки за Милош Обреновиќ. Сликал икони за црквите во околината на Шабац и на Валево (меѓу 1825 и
1833 година). Со зографот Никола Јанковиќ од Охрид ја живописале црквата во манастирот Троноша и го насликале иконостасот во манастирот Чокешина во 1834 година.

## Наводи

Категорија:Луѓе од Битола
Категорија:Македонски зографи
Опсада на Кроја (1467)

**Третата опсада на Кроја** се одвила во 1467 година од страна на Османлиското Царство и Албанија во градот Кроја. Опсадата следувала неколку месеци по неуспешната опсада на градот. За разлика од претходниот пат, овој пат султанот *Мехмед II* се организирал подобро. И покрај опсадата, Мехмед морал да се повлече поради големиот отпор кој му бил пружен.

Категорија:Скендербег
Категорија:Судири во 15 век
Категорија:Албанија во 15 век
Категорија:Битки на Отоманското Царство
Категорија:Опсади на Отоманското Царство
Категорија:Битки на Албанија
Категорија:Европа во 1467 година
Категорија:Битки на Мехмед II
Џуна

мини|1996
**Џуна** (вистинско име **Евгенја Јувашевна Давиташвили** или скратено **Џуна Давиташвили**; ), руски медиум и исцелител од асирско потекло, родена на  во Кубањ, во селото Урмија во Краснодарскиот крај во Советскиот Сојуз.

## Живот и дело
Семејството на Џуна потекнува од Иран, а во Русија тие живееле близу езерото Урмија. Нејзиниот татко починал кога таа имала 11 години, а нејзината мајка една година подоцна. Во Тбилиси, Грузија, Според некои извори Џуна била обучена за кинооператорка, но никогаш не работела според својата професија. Според други извори завршила медицински факултет и била распределена во  Тбилиси каде се запознава со својот иден сопруг. Откако ги открила своите натприродни способности со текот на годините почнала да ги користи за лекување на луѓето и на животните.

Во почетокот на осумдесеттите години на XX век, нејзиниот третмани со раце ќе стане светски позната. После неколку години таа се преселила во Москва, каде што таа учествувала во многу научни експерименти.

## Почеток на славата
Во почетокот на 80-тите години од минатиот век од Москва низ целиот свет се прошири приказната за темнокосата чудотворка - таинствената  исцелителка која со свои раце и со натприродна моќ ги лекува најтешките  болни. Иако тогашниот Советски Сојуз не ја заговарал популаризацијата на  алтернативната медицина, се зборувало дека тешко болниот водач Леонид Брежнев оди кај 30-годишна жена на третмани кои му го продолжиле животот.

Евгенија Давиташвили, по смртта на Брежнев се прочула како една од најбогатите личности во СССР.

Во почетокот на 1990-тите години таа патува во САД, Италија и во останатиот дел на Западна Европа. Во 1994 година прима високото одликување од претседателот на Русија Борис Елцин. Се сретнала и со папата Јован Павле II.

Таа вели дека нејзин пациент бил и Борис Елцин.

По смртта на нејзиниот син во 2001 година, потполно се повлекува од јавност.

Починала во Москва на 8 Јуни 2015 на 65 годишна возраст.

## Надворешни врски
* Официјална страница (руски)

## Литература

Категорија:Исцелители
Категорија:Биоенергија
Категорија:Носители на Орденот на пријателството меѓу народите
Категорија:Починати во 2015 година
Категорија:Починати во Москва
Зина Креља

**Зина Креља** (,  – , ) — македонска оперска певица, сопран, првенка на Операта на МНТ.

## Животопис
Креља е родена во Битола на 17 јануари 1925 година. Потекнува од музикално семејство (мајка и била Нада Џамбазова – оперска певица). Пеење учела во Загреб, а вокалното образование го продолжила во Рим кај проф. Страчари. Во 1946 година дебитирала во Загреб со улогата на Виолета Валери во операта Травијата. Една сезона
била ангажирана во Сараевската опера, а во Операта на МНТ, како еден од нејзините основачи била од 1947 до 1981 година. Во својата кариера остварила повеќе од 20 улоги. Настапувала и на концертниот подиум. Гостувала во музичките центри на поранешна Југославија,  Бугарија, Романија, Швајцарија. Поседувала сугестивност и сензибилитет во изразот и сценски шарм. Добитничка е на голем број на награди и  признанија, меѓу кои и на најголемата  државна награда „11 Октомври“. Починала во Скопје на 21 ноември 2004 година.

## Наводи

## Надворешни врски
* Последен збор . . . Зина Креља  1924- 2004, оперска певица - Утрински Весник

Категорија:Македонски оперски пејачи
Категорија:Луѓе од Битола
Категорија:Добитници на награди
Категорија:Добитници на наградата „11 Октомври“
Тихомир Крцковски

**Тихомир Михајлов Крцкоски** (,  - , ) — македонски специјалист по општа хирургија и супспецијалистваскуларен хирург, редовен професор на Медицинскиот факултет во Скопје од 1999 година. Медицинскиот факултет и специјализацијата ги завршил во Скопје, а супспецијализацијата во Белград и Лион. Докторирал во 1990 година. Бил директор на Тораковаскуларната клиника од 2000 до 2002 година, а потоа и на ЈЗУ „Универзитетски клинички центар“ - Скопје (од 2002 до 2005).  Починал ненадејно на 3 февруари 2012 година во Скопје.

## Библиографија
Објавил над 90 научно-стручни трудови.
* *Реконструктивни зафати на феморопоплитеална регија*, Скопје, 1991

## Наводи

Категорија:Луѓе од Скопје
Категорија:Македонски торакални хирурзи
Категорија:Професори на медицинскиот факултет - Скопје
Битка кај Ороник (1456)

**Втората битка кај Ороник** се одвила на 18 мај 1456 година помеѓу Османлиското Царство предводена од страна на Мојсеј Аријанит Големиот итн. Лешка лига предводена од Скендербег.

Во текот на востанието на Скендербег, албанските сили претходно издвојувале големи победи на османлиските. Нередите во Албанија траеле веќе една деценија. Осанлиите го испратиле Исак Бег Паша да се справи со Скендербег, но тој бил поразен во Битката кај Белград. Мојсеј Аријанит Големиот, кој бил еден од најголемите офицери на Скендербег застанал на страната на Османлиите и од Адријанопол со армија од околу 15.000 војници се упатил кон Албанија. Во исто време Скендербег се подготвил за поредната битка. Неговата војска се состоела од 6.000 коњаници и 4.000 пешадија. Во битката повторно била поразена Османлиското Царство.

## Наводи

Категорија:Скендербег
Категорија:Судири во 15 век
Категорија:Албанија во 15 век
Категорија:Битки на Отоманското Царство
Категорија:Битки на Албанија
Категорија:Европа во 1456 година
Битка кај Уџебарда

**Битката кај Уџебарда** се одвила на 2 септември 1457 година помеѓу албанските сили предводени од страна на Скендербег и силите на Османлиското Царство предводена од страна на Исак Бег Евреноз. Оваа битка биле една од најзначајната победа на Скендербег против Османлиите.

Османлиската војска броела околу 80.000 војници,, иако се смета дека таа бројка сепак била помала, од околу 40.000 војници. Албанските сили пак броеле околу 20.000 војници.

## Наводи

Категорија:Скендербег
Категорија:Судири во 15 век
Категорија:Албанија во 15 век
Категорија:Битки на Отоманското Царство
Категорија:Битки на Албанија
Категорија:Европа во 1457 година
Воислав Кушевски

**Воислав Кушевски** (,  – , ) — македонски историчар и редовен професор на Филозофскиот факултет во Скопје.

## Животопис
Кушевски е роден во делчевското село Тработивиште на 28 јули 1921 година. Завршил Учителска школа во Скопје во 1941 година, и едногодишен курс за предавачи по историја и по географија  во 1946 година. Бил инспектор по историја за средните училишта од 1949 до 1959 и директор во средни училишта и предавач на ВПШ „Климент Охридски“. Од 1959 година, тој бил асистент на Филозофскиот факултет и предавач по предметот Методика на наставата по историја. Во 1965 година, тој докторирал на темата „*Македонија пред Друштвото на народите*“. Во 1967 година, тој бил избран за доцент, во 1972 година за вонреден и во 1977 година за редовен професор. Бил продекан на Филозофскиот факултет. Истражувал во повеќе архивски центри во земјава и во странство.

## Дела
* *ВМРО (Обединета) спрема поставувањето на македонското прашање пред Друштвото на народите*, Историја, 1, Скопје, 1985; 
* *Грчки дипломат за македонскиот јазик, „Прилози“*, XXII, 2, Скопје, МАНУ, 1991; 
* *За дејноста и улогата на ВМРО на Тодор Александров и Иван Михајлов во врска со поставувањето на македонското прашање во Друштвото на народите (1920–1934)*, зб. „Сто години од основањето на ВМРО и 90 години од Илинденското востание“, Скопје, 1994.

## Наводи

## Надворешни врски
* Воислав Кушевски на службената страница на Филозофски факултет - Скопје () 

Категорија:Луѓе од Тработивиште
Категорија:Македонски историчари
Категорија:Македонски универзитетски професори
Категорија:Југословенски историчари
Категорија:Југословенски универзитетски професори
Категорија:Професори на Филозофскиот факултет - Скопје
Опсада на Кроја (1478)

**Четвртата опсада на Кроја** од страна на Османлиското Царство против силите на Албанија се случила во 1478 година, по смртта на Скендербег. Градот конечно бил освоен по трите неуспешни обиди на Османлиите. Во текот на четирите опсади, војниците и месното население било преморено од војна, глад и недостаток на средства за повторно да се спротивстави на империјата. Албанските бранители решиле да го предадат градот на Мехмед II, кој им ветил дека никој нема да биде повреден доколку по мирен пат се предаде градот. Сепак, по предавањето на градот, Османлиите не го одржале своето ветување. Голем број на војници биле убиени, жените и децата биле малтретирани.

По една година паднал и Скадар, кој тогаш бил под контрола на Венецијанската Република. По оваа битка следел период на исламизација на Албанија. Албанија во следните 5 векови останала под османлиска власт, кога по Првата светска војна била формирана современата албанска држава.

Категорија:Скендербег
Категорија:Судири во 15 век
Категорија:Албанија во 15 век
Категорија:Битки на Отоманското Царство
Категорија:Опсади на Отоманското Царство
Категорија:Битки на Албанија
Категорија:Европа во 1478 година
Категорија:Битки на Мехмед II
Крива Лакавица

**Крива Лакавица** — река во Македонија, лева притока на Брегалница. Извира од северните падини на Градешка Планина јужно од селото Долни Липовиќ, на височина од 570 м, а се влева кај селото Софилари, на височина од 251 м. Долга е 42&nbsp;км, има течение во правец југ-југоисток - север-северозапад со вкупен пад од 319 м и просечен пад од 7,6 ‰. Сливот зафаќа површина од 425&nbsp;км2. Во горното течение во делот на теснината Мантово е изградено езерото Мантово. Во однос на протоците на вода има одлики на порои: преку лето пресушува, а при поројни дождови, нивото на водостојот нараснува и до 2 метри при што водата се излива од коритото правејќи огромни штети на околното обработливо земјиште.

## Галерија


File:ЕкспедицијаЛакавичко 138.jpg|Горното течение на Крива Лакавица низ селото Долни Липовиќ 
File:ЕкспедицијаЛакавичко 141.jpg|Водите на Крива Лакавица по течението во селото Долни Липовиќ
File:ЕкспедицијаЛакавичко 142.jpg|Течението на Крива Лакавица низ селото Долни Липовиќ 


## Наводи

Категорија:Реки во Македонија
Категорија:Притоки на Вардар
Коста Крпач

**Коста Крпач** (, ) е поранешен македонски филмски работник, поет, уредник и пропагандист и одговорен за пласман на филмовите. Од 1957 година работел во „Вардар филм“ како одговорен за учеството на македонските филмови на фестивалите, за нивниот маркетинг и пласман во земјата и во светот. Работниот век го посветил на промоција и презентација на македонската кинематографија. Од 1983 до 1987 година работел во „Македонија филм“ сè до пензионирањето.

## Наводи

Категорија:Луѓе од Дебар
Категорија:Македонски поети
Категорија:Македонски филмски работници
Лепенец

**Лепенец** — река во Македонија, притока на Вардар. Извира од планината Жар на Косово, на височина од 1.860&nbsp;м, а се влева кај населбата Злокуќани во Скопје, на височина од 253&nbsp;м. Од изворот до Качаничката Клисура тече во правец запад-исток, а потоа свртува во правец југ-југоисток.

Долга е 75 километри, има вкупен пад од 1.603&nbsp;м и просечен пад од 21,4‰. На територијата на Македонија влегува кај селото Блаце и има должина од 21 километар. Сливот зафаќа површина од 770 км2, од која на Македонија ѝ припаѓаат 167,76&nbsp;км2. Средногодишниот протек пред вливот во реката Вардар изнесува 10,0 м3/сек.

## Галерија


Податотека:Лепенец.JPG|Реката Лепенец кај железничкиот мост помеѓу Бардовци и ЖС „Ѓорче Петров“
Податотека:Река Лепенец кај Орман.jpg|Реката Лепенец покрај селото Орман


## Наводи

## Надворешни врски

Категорија:Реки во Македонија
Категорија:Реки во Косово
Категорија:Егејски слив
Линкестида

мини|десно|300п|Областите на Македонското Кралство.
**Линкестида** — древна област во Горна Македонија што се протегала по средниот тек на реката Црна (Еригон), во јужниот дел на Пелагонија, со планината Баба на запад, јужниот дел на висорамнината Мариово и Кајмакчалан на исток. Низ неа минувал познатиот антички пат Вија Егнација и преку нискиот премин Кирли-Дервен продолжувал кон Еордеја на југ. Тука живеело горномакедонското племе Линкести. Главен, а можеби и единствен вистински град во оваа област бил Хераклеја Линкестис, основан од кралот Филип II Македонски. Од Линкестида се зачувани засега најстарите релјефи на надгробни стели.

## Поврзано
* Линкести
* Хераклеја Линкестис

## Наводи

Категорија:Области во Античка Македонија
Липковска Река

**Липковска Река** или **Липковка** — река во Североисточна Македонија, која заедно со Коњарска Река ја создаваат Кумановска Река во Куманово.. Тече низ општините Липково и Куманово. 

## Водотек
мини|220п|лево|Липковска Река на хидрографска карта на подрачјето.
Настанува кај селото Гошинце со спојување на Гошинска и Брештанска Река, а низводно од левата страна ја прима Слупчанска Река. Во горниот тек има планински, а низводно до вливот (311,7 м) рамничарски карактер. Влегува во Куманово од северозапад и се спојува со Коњарска Река, со што водотекот низводно е веќе наречен Кумановска Река. Долга е 17,5&nbsp;км, а сливот зафаќа површина од 300&nbsp;км2. Во нејзиниот слив се изградени вештачките езера Липково и Глажња. Средниот протек изнесува 1,42 м3/с.

## Историја
На 1 мај 2014, реката се излеала кај селото Оризари, Општина Липково. Биле поплавени околу 100 хектари од обработливото земјиште.

Во декември 2017 година започнале градежните зафати за регулирање на водотекот на реката. Во септември 2018 година биле завршени градежните зафати.

## Галерија

Липковска Река (01).jpg|Липковска Река кај Бедиње
Липковска Река (02).jpg|Липковска Река кај Бедиње
Липковска Река (03).jpg|Липковска Река кај Бедиње
Липковска Река (04).jpg|Липковска Река кај Стадионот Башкими 1947
Липковска Река (05).jpg|Липковска Река кај Стадионот Башкими 1947
Липковска Река (06).jpg|Липковска Река кај Градскиот парк


## Наводи

## Надворешни врски

Категорија:Реки во Македонија
Лубен

**Лубен** — средновисока планина во Македонија со највисок врв Кафчал (1.762&nbsp;м). Припаѓа на планините од западномакедонската група.
мини|лево|200п|Поглед на Лубен од Баба Сач
Се протега помеѓу Церско Поле на запад и северозапад. Со горниот тек од долината на Церска Река и превојот Кула е одвоена од Баба Сач. На исток продолжува во Бушева Планина, но од неа е одвоена со превојот Стрмол (1.370&nbsp;м), а на југ е Демир Хисар. Геолошкиот состав е претставен со варовнички карпи што овозможиле интензивна карстна ерозија. Има динарски правец на протегање сз–ји и се развиени површински карстни форми: шкрапи, вртачи, ували, мали карстни полиња и скарстени долови.

## Наводи

## Надворешни врски

Категорија:Планини во Македонија
Параваја

мини|десно|400px|Карта на Античка Македонија и Халкидик.
**Параваја** (*Parrauaia*) била античка област во Горна Македонија. Се протегала на северните падини на Пинд, северозападно од Тимфаја. Поважни градови биле Парореја и Ерибоја.

## Наводи

Категорија:Области во Античка Македонија
Вампирските дневници

**Вампирските дневници** (оригинал англиски *The Vampire Diaries*) е младинско-возрасен вампирски хорор серијал од романи напишани од авторката Л. Џ. Смит. Приказната се врти околу Елена Гилберт, девојка од средно училиште растргната помеѓу двајца браќа вампири. Серијалот оригинално беше трилогија објавена во 1991 година; меѓутоа, притисокот од страна на читателите ја натера авторката да го напише четвртото продолжение, *[[Вампирските дневници: Мрачно соединување|Мрачно соединување]]*, што беше издадено следната година. Откако зеде поголем одмор од пишување, Л. Џ. Смит во 1998 најави нова трилогија насловена како **Вампирските дневници: Враќањето**, како продолжение на серијалот, со Дејмон како главен протагонист. Првото продолжение, *[[Вампирските дневници: Враќањето: Квечерина|Враќањето: Квечерина]]* беше објавено на 10 февруари 2009 година. *[[Вампирските дневници: Враќањето: Сенковити души|Враќањето: Сенковити души]]* беше објавено на 6 мај 2010 година. *[[Вампирските дневници: Враќањето: Полноќ|Враќањето: Полноќ]]* е предвидено за објавување на 8 декември 2010 година.

*Вампирските дневници* се адаптирани во телевизиска серија која премиерно беше прикажана на 10 септември 2009 година на телевизиската програма насловена како *The CW*.

Л. Џ. Смит во соработка со Џули Плек и Кевин Вилијамсон, продуцентите на телевизиската серија Вампирските дневници, ќе објави уште една трилогија насловена како **Дневниците на Стефан**, но кои ќе бидат претходници на случувањата во ТВ серијата, а не на оние од книгите. Првата книга од *Дневниците на Стефан* насловена како *[[Дневниците на Стефан: Потекло|Потекло]]*, официјално излезе на 2 ноември 2010 година. Продолженијата насловени како *[[Дневниците на Стефан: Страст за крв|Страст за крв]]* и *[[Дневниците на Стефан: Копнежот|Копнежот]]* биле  објавени 4 јануари 2011 и 3 мај 2011 соодветно; книгите се раскажувани од гледна точка на Стефан Салваторе.

Во октомври 2010, Л. Џ. Смит објави на својата официјално мрежно место дека, покрај се, серијалот нема да заврши со *Враќањето: Полноќ*, туку дека серијалот ќе продолжи со сосема нова трилогија наречена **Вампирските дневници: Ловците** која ќе ги содржи книгите *[[Вампирските дневници: Ловците: Фантом|Фантом]]*, *[[Вампирските дневници: Ловците: Месечева песна|Месечева песна]]* и *[[Вампирските дневници: Ловците: Вечност|Вечност]]*

## Наводи

Категорија:Вампирските дневници
Келтска лига (политичка организација)

thumb|250px|
----
**Келтската лига** претставува политичка и културна организација која го промовира келтскиот идентитет во Ирска, Шкотска, Велс, Бретања, Корнвол и на островот Ман, кои колективно од страна на Келтската лига се нарекуваат келтски народи. Тоа места посебен акцент на домашните келтски јазици.

## Цели на организацијата
Келтската лига се залага за:
* Поттикнување на соработката меѓу келтските народи;
* Развивање на свеста на посебни односи и на солидарност помеѓу келтските народи;
* Запознавање на јавноста за келстската борба и достигнувања;
* Формално здружување на келтските народи кога два или повеќе од нив ќе се стекнат со независност;
* Употреба на националните ресурси на секоја келтска нација во корист на сите останати.

## Литература

## Надворешни врски
* Celtic League Website 
* Celtic League, American Branch  
* Celtic League, International Branch  
* Celtic League, Scottish Branch 
* Mebyon Kernow demand Cornish Assembly

Категорија:Меѓународни организации
Каталонски поход

Во 1303, византискиот цар Андроник II Палеолог ангажирал околу 6.500 каталонски платеници на чело со Роџер де Флор со цел да покрене воена поход против Османлиите истата година. Скапата услуга дошла до успех. Турците биле принудени да се повлечат кон внатрешноста на Анадолија. Следните битки биле едни од најклучните за Византија бидејќи ја дале целосната слика во која се наоѓала Византија. Во крајна мера, Каталонскиот поход не се покажала како голем или траен успех за Византија.

## Наводи

Категорија:Судири во 14 век
Категорија:Византија во 14 век
Категорија:Битки на Отоманското Царство
Категорија:Битки на Византија
Категорија:Византиско-османлиски војни
Категорија:Витинија во средниот век
Категорија:Битки во средновековна Анадолија
Категорија:Отоманското Царство во 14 век
Авдија Пепиќ

**Авдија Пепиќ** (босански: *Avdija Pepić*, Скопје, ) — македонски економист и политичар. Од 1991 до 1994 година бил генерален секретар на бошњачката Странка на демократската акција на Македонија, а од  1994 до 1996 година и нејзин претседател. Од 2006 до 2008 година бил директор на Агенцијата за поддршка на претприемништвото, а од 2008 и пратеник во Собранието на Македонија.

## Наводи

Категорија:Политичари од Скопје
Категорија:Македонски Бошњаци
Категорија:Пратенички состав 2008-2011
Опсада на Бурса

мини|Замокот Бурса
**Опсадата на [[Бурса]]** се случила во 1326 година помеѓу силите на Османлиите и Византија. Османлиите го презеле градот.

Категорија:Историја на Бурса
Категорија:Византиско-османлиски војни
Категорија:Опсади на Византија
Категорија:Опсади на Отоманското Царство
Категорија:Судири во 14 век
Категорија:Отоманското Царство во 14 век
Категорија:Византија во 14 век
Категорија:Европа во 1326 година